TPOLY จะขาย TPCH 2.5 ล้านหุ้น ไม่ต่ำกว่า 16.71 บ./หุ้น เพื่อใช้คืนเงินกู้
TPOLY จะขาย TPCH 2.5 ล้านหุ้น ไม่ต่ำกว่า 16.71 บ./หุ้น เพื่อใช้คืนเงินกู้
29 ก.ย. 2558

บริษัท ไทยโพลีคอนส์ จำกัด (มหาชน) หรือ TPOLY เปิดเผยว่า บริษัทอนุมัติให้ขายหุ้น บริษัท ทีพีซี เพาเวอร์ โฮลดิ้ง จำกัด (มหาชน) หรือ TPCH ซึ่งเป็นบริษัทย่อย จำนวน 2.5 ล้านหุ้น คิดเป็น 1.22% ของสัดส่วนการถือหุ้นที่บริษัทถืออยู่ใน TPCH หรือคิดเป็นสัดส่วน 0.62% ของหุ้นที่จำหน่ายได้แล้วทั้งหมดของ TPCH ให้แก่นักลงทุนที่สนใจโดยตรง หรือขายผ่านระบบการซื้อขายของตลาดหลักทรัพย์แห่งประเทศไทย (ตลท.)ในคราวเดียวหรือทยอยขายโดยจะมีจำนวนนักลงทุนรวมแล้วไม่เกิน 50 ราย
โดยราคาเสนอขายในแต่ละคราวอาจไม่เท่ากันขึ้นอยู่กับสภาวะตลาด และความสนใจของนักลงทุน แต่ราคาเสนอขายในแต่ละคราวจะไม่ต่ำกว่าหุ้นละ 16.71 บาท ซึ่งบริษัทคาดว่าจะได้รับชำระเงินค่าหุ้น คิดเป็นมูลค่ารวมประมาณ 39,700,000 บาท โดยบริษัทจะนำเงินได้รับจากการขายหุ้น TPCH ในครั้งนี้ไปชำระคืนเงินกู้เพื่อลดภาระทางการเงิน และใช้เป็นเงินทุนในการขยายธุรกิจและการลงทุน
ทั้งนี้ ที่ประชุมคณะกรรมการมีมติมอบหมายให้ นายราชินทร์ วงศ์สุวรรณวารี เป็นผู้ดำเนินการใดๆ เกี่ยวกับการขายหุ้น TPCH ให้สำเร็จลุล่วงเพื่อประโยชน์สูงสุดของบริษัท
อนึ่ง ตามข้อมูลของตลาดหลักทรัพย์ฯ ล่าสุด ณ เดือนมี.ค.58 TPOLY ถือหุ้นใน TPCH จำนวน 205.55 ล้านหุ้น หรือ 51.39%             
 